Asturies endagora ta bien lloñe nel actual emplegu de diches fontes enerxétiques. Ye de destacar el fechu de que países como Alemaña, con un índiz de radiación solar añal ye muchísimo menor qu'el d'Asturies (cuasi la metada) tenga yá, non solo una cantidá  infinítamente superior de superficie captadora solar y plaques fotovoltaiques, sinon que tamién una mayor y más eficiente política de potenciación cara esta mena d'enerxía renovable como ye la enerxía solar; o como nel caso de Navarra, Euskadi o Catalunya dientro del Estáu español, qu'atopándose nuna situación similar, tamién tienen polítiques de potenciación superiores a les del casu asturianu, cuntando con más  superficie de paneles solares y siendo yá un bon númberu de municipios, col exemplu pioneru de Barcelona, los que cuenten o s'afayen en procesu de discutiniu d'ordenances reguladores nesta materia.